ΓΡΑΠΤΗ ΕΡΩΤΗΣΗ E-1500/00

υποβολή: Elisabeth Schroedter (Verts/ALE) προς την Επιτροπή

(12 Μαΐου 2000)

Θέμα: Άρνηση αρχής της Γερμανίας, να συμπεριλάβει στους περιφερειακούς προγραμματισμούς του την γενική αποκεντρωμένη επιδότηση, που προβλέπεται για την ενίσχυση των τοπικών πρωτοβουλιών ανάπτυξης και απασχόλησης

Στον κανονισμό για τα διαρθρωτικά ταμεία δημιουργήθηκε ένα αποκεντρωμένο μέσο ενίσχυσης γενική επιδότηση, το οποίο προβλέπεται κυρίως για την ενίσχυση των τοπικών πρωτοβουλιών για την ανάπτυξη και την απασχόληση (πρβλ. άρθρο 9 του Κανονισμού ΕΚ 1260/1999), διότι αυτές διαδραματίζουν σημαντικό ρόλο κατά την επίτευξη του κοινοτικού στόχου δημιουργία ενόςψηλού επιπέδου απασχόλησης.

1. α) Με τί τρόπο αντιμετωπίζει η Επιτροπή περιφερειακούς προγραμματισμούς, στους οποίους σε καμία θέση δεν προβλέπεται το αποκεντρωμένο μέσο ενίσχυσης, το οποίο σύμφωνα με τις δικές της κατευθυντήριες γραμμές χαρακτηρίζεται ως αποκεντρωμένο μέσο για εταιρικές σχέσεις και το οποίο άλλωστε αποτελεί έναν σημαντικό παράγοντα για την επιτυχία των διαρθρωτικών προγραμμάτων (πρβλ. έγγρ. CΟΜ(1999)344 iii);

β) Ποιό ρόλο διαδραματίζει το αίτημα του Ευρωπαϊκού Κοινοβουλίου στο ψήφισμά του επί των κατευθυντηρίων γραμμών (A5-0108/1999, 18.01.2000, ιδιαίτερα παράγραφοι 15 και 16) που ζητεί να ληφθείπόψη το μέσο της γενικής επιδότησης σε κατάλληλο βαθμό στους περιφερειακούς προγραμματισμούς, σε ό,τι αφορά τη διαπραγματευτική θέση της Επιτροπής έναντι των κρατών μελών;

γ) Με ποιό τρόπο θα πρέπει να χρησιμοποιηθεί στους περιφερειακούς προγραμματισμούς η γενική επιδότηση, ώστε η Επιτροπή να χαρακτηρίσει αυτή ως κατάλληλη;

δ) Η Επιτροπή θεωρεί παρόμοια προγράμματα ότι μπορούν να εγκριθούν στα οποία ή γενική επιδότηση δεν χρησιμοποιείται καθόλου;

2. Προτίθεται η Επιτροπή να εγκρίνει τα περιφερειακά γερμανικά προγράμματα εάν η ομοσπονδιακή κυβέρνηση και τα ομόσπονδια κρατίδια διατηρήσουν την άρνησή τους για λόγους αρχής, να συμπεριλάβουν τη γενική επιδότηση στους προγραμματισμούς τους; Εάν ναί με ποιά αιτιολόγηση; Εάν όχι ποια συμπληρωματική προϋπόθεση θα επιβάλει η Επιτροπή;

Απάντηση του κ. Barnier εξ ονόματος της Επιτροπής

(14 Ιουνίου 2000)

Οι γενικές επιδοτήσεις αποτελούν πιθανό αλλά όχιποχρεωτικό στοιχείο για τα σχέδια περιφερειακής ανάπτυξης των κρατών μελών και μπορούν να αποτελέσουν αποτελεσματικό μέσο για την τοπική ανάπτυξη. Ωστόσο απαιτούνται ευνοϊκές τοπικές συνθήκες για τη χρησιμοποίηση τους. Τα σχέδια περιφερειακής ανάπτυξης πουπέβαλαν οι γερμανικές αρχές δεν προέβλεπαν γενικές επιδοτήσεις και η χρησιμοποίησή τους συζητήθηκε κατά τη διάρκεια των διαπραγματεύσεων με την Επιτροπή.

Ο κανονισμός του Ευρωπαϊκού Κοινωνικού Ταμείου (ΕΚ) αριθ. 1784/1999 του Κοινοβουλίου και του Συμβουλίου της 12ης Ιουλίου 1999(1),ποχρεώνει τα κράτη μέλη να προβλέπουν επαρκή χρηματοδότηση για μη κυβερνητικές οργανώσεις και τοπικούς εταίρους. Με μικρά σχετικά ποσά, οι φορείς σε τοπικό επίπεδο οφείλουν να κινητοποιήσουν το τοπικό δυναμικό για τη δημιουργία θέσεων απασχόλησης. Στο πνεύμα της εν λόγω απαίτησης, έχει περιληφθεί πλέον στο κοινοτικό πλαίσιο στήριξης κεφάλαιο για τις γενικές επιδοτήσεις.

Επιπλέον, η χρησιμοποίηση τέτοιων μέσων πρέπει να ζητηθεί κατά πρώτο λόγο από τους τοπικούς εταίρους και όχι να τους επιβληθεί. Εάν στο μέλλον κριθεί σκόπιμη από τις περιφερειακές αρχές η ευρύτερη χρησιμοποίηση των γενικών επιδοτήσεων, η ενδιάμεση αξιολόγηση παρέχει την κατάλληλη ευκαιρία για την επέκταση της χρήσης των γενικών επιδοτήσεων. Η απόφαση για τη χρησιμοποίηση της γενικής επιδότησης θα ληφθεί στην περίπτωση αυτή από το κράτος μέλος σε συμφωνία με την Επιτροπή ή από τη διαχειριστική αρχή σε συμφωνία με το κράτος μέλος, όπως προβλέπεται στο άρθρο 9 του κανονισμού του Συμβουλίου (ΕΚ) αριθ. 1260/1999 της 21ης Ιουνίου 1999 περί γενικών διατάξεων για τα διαρθρωτικά ταμεία(2).

Οι περιφέρειες μπορούν να χρησιμοποιήσουν άλλες προσεγγίσεις για να αξιοποιήσουν το περιφερειακό δυναμικό και να προωθήσουν την εταιρική σχέση, όπως για παράδειγμα τοπικά σύμφωνα απασχόλησης που προβλέπονται σε πολλά επιχειρησιακά προγράμματα ή δραστηριότητες σε αστικές περιοχές. Η Θουριγκία για παράδειγμα αποδίδει ιδιαίτερη σημασία στις τοπικές εταιρικές σχέσεις για την αξιοποίηση του δυναμικού της κοινωνίας των πληροφοριών.

(1) ΕΕ L 213 της 13.8.1999.

(2) ΕΕ L 161 της 26.6.1999.